《次韵弟观喜雨二首》
宋代·陈著

天敕龙瓢到底倾，阿香飞驾会苍冥。
风霆震叠四溟立，宇宙清凉万物醒。
行蚁知几先畏湿，升蜗向上漫遗腥。
平生霖雨苍生志，对景空怀海上亭。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。